ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση εγκεκριμένου ρυμοτομικού σχεδίου Πατρών, στο ΟΤ/ΚΧ 1780 στη Π.Μ. Αναθεώ-
ρησης της περιοχής «Κοτρώνι - Αρέθα», στην ιδιοκτησία φερόμενου ιδιοκτήτη Πέττα Ευάγγελου,
σε συμμόρφωση δικαστικής απόφασης.
Τροποποίηση ρυμοτομικού σχεδίου πόλης Τρίπολης με άρση ρυμοτομικής απαλλοτρίωσης σε
γεωτεμάχιο με ΚΑΕΚ 032251007008 στο Ο.Τ. 209.
ΑΠΟΦΑΣΕΙΣ
Αριθμ. ΠΔΕ/ΔΠΧΣ/80370/1261
(1)
Τροποποίηση εγκεκριμένου ρυμοτομικού σχεδίου Πατρών, στο ΟΤ/ΚΧ 1780 στη Π.Μ. Αναθεώρη-
σης της περιοχής «Κοτρώνι - Αρέθα», στην ιδιοκτησία φερόμενου ιδιοκτήτη Πέττα Ευάγγελου,
σε συμμόρφωση δικαστικής απόφασης.
Ο ΑΝΤΙΠΕΡΙΦΕΡΕΙΑΡΧΗΣ ΒΙΩΣΙΜΗΣ ΑΝΑΠΤΥΞΗΣ,
ΕΝΕΡΓΕΙΑΣ, ΧΩΡΟΤΑΞΙΑΣ ΚΑΙ ΠΕΡΙΒΑΛΛΟΝΤΟΣ
ΔΥΤΙΚΗΣ ΕΛΛΑΔΑΣ
Έχοντας υπόψη:
1. Τις διατάξεις του ν. 3852/2010 (Α’ 87) και ιδίως τα
άρθρα 186, 282 και 283.
2. Την υπ’ αρ. 31449/11-04-2023 απόφαση του Γραμματέα της Αποκεντρωμένης Διοίκησης Πελοποννή-
σου, Δυτικής Ελλάδας και Ιονίου «Τροποποίηση της
248595/27.12.2016 (Β’  4309) απόφασης του Γενικού
Γραμματέα της Αποκεντρωμένης Διοίκησης Πελοποννήσου, Δυτικής Ελλάδας και Ιονίου περί έγκρισης Οργα-
νισμού Εσωτερικής Υπηρεσίας της Περιφέρειας Δυτικής
Ελλάδας» (Β’ 2551).
3. Την υπό στοιχεία ΠΔΕ/ΔΔ/4908/128/5-01-2024
(ΑΔΑ: 98XΘ7Λ6-73Φ) απόφαση του Περιφερειάρχη Δυτικής Ελλάδας περί ορισμού Αντιπεριφερειαρχών της
Περιφέρειας Δυτικής Ελλάδας.
4. Tην υπό στοιχεία ΠΔΕ/ΔΔ/24010/554/24-01-2024
(Β’ 657) απόφαση του Περιφερειάρχη Δυτικής Ελλάδας,
περί μεταβίβασης αρμοδιοτήτων στους Αντιπεριφερειάρχες, και σε εκλεγμένους Περιφερειακούς Συμβούλους
της Περιφέρειας Δυτικής Ελλάδας.
5. Τις διατάξεις του από 17-07-1923 ν.δ./τος περί σχεδίων πόλεων και κωμών του Κράτους, όπως τροποποιήθη-
καν και συμπληρώθηκαν μεταγενέστερα και ειδικότερα
τα άρθρα 1, 3, 7, 9 και 70.
6. Τις διατάξεις του Νέου Οικοδομικού Κανονισμού
(ΝΟΚ) (Α’ 79/2012) και ειδικότερα τα άρθρα 31 και 32.
7. Τις υπ’ αρ. 1/1961 και 8/1975 εγκυκλίους της Υπηρεσίας Οικισμού ΥΔΕ «περί εγκρίσεως τροποποιήσεων κ.λπ.».
8. Την υπ’ αρ. 43/1980 εγκύκλιο του ΥΧΟΠ.
9. Τις υπ’ αρ. 55/1988 και 47/2004 εγκυκλίους του ΥΠΕΧΩΔΕ σχετικές με θέματα τροποποιήσεως ρυμοτομικών
σχεδίων και την υπ’ αρ. 10/2012 εγκύκλιο του ΥΠΕΚΑ.
10. Τις διατάξεις του ν. 1577/1985.
11. Τις διατάξεις του ν. 2508/1997 (Α’ 124).
12. Τον Κ.Β.Π.Ν. του π.δ./τος της υπ’ αρ. 14/27.7.1999
(Δ’ 580) και ειδικότερα τα άρθρα 152 και 154.
13. Τις διατάξεις του ν. 2831/2000 (Α’ 140) και ιδίως το
άρθρο 29 αυτού και ειδικότερα την παρ. 4 αυτού όπως
αντικαταστάθηκε με το άρθρο  10 του ν.  3044/2002
(Α’ 197).
14. Τα π.δ. 59/2018 και π.δ. 23.2/6.3.1987 «Κατηγορίες
και περιεχόμενο χρήσεων γης».
15. Το ισχύον στην περιοχή εγκεκριμένο σχέδιο πόλεως και συγκεκριμένα το από 17-1-1979 π.δ. (Δ’ 127)
που αναθεωρήθηκε με την υπό στοιχεία Χ2571/1991
απόφαση Νομάρχη Αχαΐας, (Δ’ 180) και ακολούθησε
σημειακή τροποποίηση στα ΟΤ 1779Α και 1780 με την
υπ’ αρ. 17348/10-12-2010 απόφαση Νομάρχη Αχαΐας
λόγω άρσης απαλλοτρίωσης (ΦΕΚ 595 ΑΑΠ/2010).
16. Το ισχύον εγκεκριμένο Γ.Π.Σ. Πατρών (ΑΑΠ
358/2011).
17. Την υπό στοιχεία Α1467/2015 απόφαση του Διοικητικού Πρωτοδικείου Πατρών, με την οποία ανα-
γνωρίστηκε η άρση της ρυμοτομικής απαλλοτρίωσης
που επιβλήθηκε με την έγκριση του σχεδίου πόλεως σε
βάρος της ιδιοκτησίας.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
7 Απριλίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 209
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 209/07.04.2024
18. Το υπό στοιχεία 14372/Π1206/17/10-2-2017 έγγραφο της Διεύθυνσης Πολεοδομικού - Κυκλοφορια-
κού Σχεδιασμού και Δόμησης του Δήμου Πατρέων, με
το οποίο διαβιβάσθηκε ο φάκελος, με τα αιτιολογικά
στοιχεία και τις υπ’ αρ. 515/2016 και 993/2016 αποφάσεις
του Δημοτικού Συμβουλίου Πατρών.
19. Τις υπ’ αρ. 515/2016, 993/2016, 707/2017, 560/2023
αποφάσεις του Δημοτικού Συμβουλίου Πατρών με τις
οποίες απορρίφθηκαν οι ενστάσεις και αποφασίστηκε
η τροποποίηση στο Ο.Τ/ΚΧ 1780 του σχεδίου πόλεως
Πατρών μετά την υπό στοιχεία Α1467/2015 απόφαση
του Διοικητικού Πρωτοδικείου Πατρών.
20. Το υπ’ αρ. 28911/8-2-2018 έγγραφο του Δασαρχείου Πατρών περί γνωμοδότησης για το χαρακτήρα της
έκτασης, σύμφωνα με το οποίο δεν έχουν εφαρμογή οι
διατάξεις περί προστασίας δασών.
21. Το υπό στοιχεία Φ888/Ι/1098/25-2-2016 έγγραφο
της Εφορείας Αρχαιοτήτων Αχαΐας σύμφωνα με το οποίο
η ιδιοκτησία δεν βρίσκεται εντός κηρυγμένου αρχαιολογικού χώρου, δεν παρουσιάζει ορατές αρχαιότητες και
δεν έχει αντίρρηση για τη συγκεκριμένη τροποποίηση
σχεδίου πόλεως.
22. Την υπ’ αρ. 402120/6739/26-1-2024 εισήγηση της
ΔΙ.ΠΕ.ΧΩ.ΣΧ./Π.Δ.Ε. στο ΣΥΠΟΘΑ Α Π.Ε. Αχαΐας.
23. Το υπ’ αρ. 2/11-3-2024 έγγραφο του Συμβουλίου
Πολεοδομικών Θεμάτων και Αμφισβητήσεων της Περιφερειακής Ενότητας Αχαΐας (ΣΥ.ΠΟ.Θ.Α. Α Π.Ε. Αχαΐας)
περί αποστολής αποσπάσματος πρακτικού και του φακέλου τροποποίησης στη υπηρεσία μας.
24.  Το από 6-3-2024 πρακτικό γνωμοδότησης του
ΣΥΠΟΘΑ Α Π.Ε Αχαΐας, περί ομόφωνης αποδοχής της
υπ’ αρ. 402120/6739/26-1-2024 εισήγησης.
25. Την από 29-11-2023 βεβαίωση της Διεύθυνσης Πολεοδομικού - Κυκλοφοριακού Σχεδιασμού και Δόμησης
του Δήμου Πατρέων σύμφωνα με την οποία δεν υποβλήθηκαν ενστάσεις κατά της υπ’ αρ. 560/2023 απόφασης
του Δ.Σ του Δήμου Πατρέων σε συνέχεια των υπ’ αρ.
96128/2023 και 106800/2023 ατομικών ειδοποιήσεων.
26. Όλα τα νόμιμα δικαιολογητικά που περιέχονται
στο φάκελο της εν λόγω υπόθεσης (έκθεση τίτλων ιδιοκτησίας, βεβαιώσεις, διαγράμματα-τεχνικές εκθέσεις
καθορισμού ρυμοτομικών-οικοδομικών γραμμών, κοινοποιήσεις στους θιγόμενους, παραστατικά αμοιβής
Μηχανικού, κ.λπ.).
Και επειδή:
1. Με την υπό στοιχεία Α1467/2015 απόφαση του Διοικητικού Πρωτοδικείου Πατρών εξετάσθηκε προσφυγή
για την άρση της απαλλοτρίωσης που επιβλήθηκε με το
προαναφερθέν σχέδιο πόλης στην ιδιοκτησία επιφανείας 1070,87 τμ, σύμφωνα με τα αναφερόμενα στην
δικαστική απόφαση, ευρισκόμενη στο ΟΤ/ΚΧ 1780,
χαρακτηριζόμενη ως κοινόχρηστος χώρος-πλατεία,
και αναγνωρίσθηκε η άρση της ως άνω ρυμοτομικής
απαλλοτρίωσης, λόγω διατήρησης της επιβάρυνσης
της ιδιοκτησίας για χρονικό διάστημα που υπερβαίνει
τα εύλογα ανεκτά όρια.
2. Ο Δήμος Πατρέων σε συμμόρφωση προς την παραπάνω υπό στοιχεία Α1467/2015 δικαστική απόφαση,
γνωμοδότησε για την τροποποίηση του θέματος με τις
υπ’ αρ. 515/2016, 993/2016, 707/2017 560/2023 αποφάσεις του Δ.Σ. και πρότεινε η ιδιοκτησία φερόμενου
ιδιοκτήτη Πέττα Ευάγγελου εμβαδού 1070,87 τμ όπως
απεικονίζεται στο τοπογραφικό διάγραμμα της προτεινόμενης τροποποίησης, να αποδοθεί με την επανένταξή
της στο σχέδιο πόλης ως οικοδομήσιμη, με τους όρους
δόμησης του ισχύοντος εγκεκριμένου σχεδίου πόλεως
της περιοχής, αποφασίζοντας και για την κατά νόμο επιβολή εισφοράς σε γη όπως αυτή προβλέπεται από τις
κείμενες πολεοδομικές διατάξεις.
3. Υποβλήθηκαν ενστάσεις από τους θιγόμενους
κατά της υπ’ αρ. 515/2016 απόφασης του Δ.Σ. Πατρών
οι οποίες απορρίφθηκαν από το Δ.Σ του Δήμου Πατρέων (υπ’ αρ. 993/2016, 707/2017 αποφάσεις του Δ.Σ του
οικείου Δήμου) και από την υπηρεσία.
4. Η Διεύθυνση Περιβάλλοντος και Χωρικού Σχεδιασμού της Π.Δ.Ε. με την υπ’ αρ. 402120/6739/26-1-2024
εισήγησή της, σε συμμόρφωση με την ως άνω δικαστική
απόφαση, εισηγήθηκε την τροποποίηση του εγκεκριμένου σχεδίου Πατρών στο ΟΤ/ΚΧ 1780 κατά αποδοχή
των υπ’ αρ. 515/2016, 993/2016, 707/2017, 560/2023
αποφάσεων του Δ.Σ. του Δήμου Πατρέων, λαμβάνοντας
υπόψη τις διατάξεις του ν. 4067/2012, λόγω άρσης της
ρυμοτομικής απαλλοτρίωσης της ιδιοκτησίας από κοινόχρηστο χώρο-πλατεία και την απόδοση της ως οικο-
δομήσιμη, φερόμενου ιδιοκτήτη Πέτα Ευάγγελου, με
την υποχρέωση επιβολής σε εισφορά σε γη συνολικού
εμβαδού 85,63 τμ για τη διαπλάτυνση του κοινόχρηστου
χώρου (οδός Μαλακάσης) βάσει κείμενων πολεοδομικών διατάξεων.
5. Το ΣΥ.ΠΟ.Θ.Α. Α Π.Ε. Αχαΐας με το πρακτικό της από
6-3-2024 Συνεδρίασής του (Νο 01) γνωμοδότησε ομόφωνα για την έγκριση της τροποποίησης του σχεδίου,
σύμφωνα με την εισήγηση της ΔΙ.ΠΕ.ΧΩ.ΣΧ./Π.Δ.Ε.
6. Το γεγονός ότι από τις διατάξεις της παρούσης δεν
προκαλείται δαπάνη σε βάρος του προϋπολογισμού του
κράτους ούτε σε βάρος του προϋπολογισμού του οικείου
Δήμου, αποφασίζουμε:
Α. Την έγκριση της τροποποίησης του εγκεκριμένου
ρυμοτομικού σχεδίου Πατρών στο ΟΤ/ΚΧ 1780 στη
Π.Μ. Αναθεώρησης της περιοχής «Κοτρώνι-Αρέθα»
λόγω άρσης ρυμοτομικής απαλλοτρίωσης, σε συμμόρφωση στην υπό στοιχεία Α1467/2015 δικαστική
απόφαση του Διοικητικού Πρωτοδικείου Πατρών, η
οποία συνίσταται στην απόδοση ως οικοδομήσιμη της
ιδιοκτησίας φερόμενου ιδιοκτήτη Πέττα Ευάγγελου,
με την επιβολή εισφοράς σε γη εμβαδού 85,63 τμ για
τη διαπλάτυνση του κοινόχρηστου χώρου (οδός Μαλακάσης), την δημιουργία νέου οικοδομικού τετραγώ-
νου ΟΤ 1780 Α και πεζοδρόμου πλάτους 3,5 μ και τον
καθορισμό προκηπίων πλάτους 4 μ, επί των οδών Μαλακάση, Ξενοφώντος και Αρριανού στο νέο ΟΤ 1780 Α
(αποδοχή των υπ’ αρ. 515/2016, 993/2016, 707/2017,
560/2023 αποφάσεων του Δ.Σ. του Δήμου Πατρέων),
όπως αναλυτικά απεικονίζεται στο από Ιούνιο του
2023 συνοδευτικό επικαιροποιημένο - διορθωμένο
τοπογραφικό διάγραμμα σε κλίμακα 1/200, συνταχθέν
από τον Τεχν. Τοπογράφο Μηχανικό Αργυρόπουλο Γεώργιο, θεωρημένο στις 1-12-2023 από την Διεύθυνση
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 209/07.04.2024
Πολεοδομικού - Κυκλοφοριακού Σχεδιασμού και Δόμησης του Δήμου Πατρέων και εγκεκριμένο από το
ΣΥΠΟΘΑ Α’ Π.Ε. Αχαΐας τον Μάρτιο του 2024, το οποίο
αποτελεί αναπόσπαστο τμήμα της παρούσας.
Β. Την επιβολή στον εν λόγω οικοδομήσιμο χώρο, των
όρων δόμησης και χρήσεων γης σύμφωνα με τους ισχύοντες εγκεκριμένους όρους της περιοχής.
Η ισχύς της παρούσας απόφασης αρχίζει από την δημοσίευσή της στην Εφημερίδα της Κυβερνήσεως.
Η παρούσα θα αναρτηθεί στο διαδίκτυο, σύμφωνα με
τον ν. 3861/2010, μετά τη δημοσίευσή της.
Επιτρέπεται η υποβολή προσφυγής στον Γραμματέα
της Αποκεντρωμένης Διοίκησης Πελοποννήσου, Δυτικής
Ελλάδας και Ιονίου, μόνο για παράβαση νόμου, σύμφωνα με τις διατάξεις του άρθρου 227 του ν. 3852/2010
(Α’ 87) και σε αποκλειστική προθεσμία δεκαπέντε (15)
ημερών από τη δημοσίευσή της στην Εφημερίδα της
Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 209/07.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 209/07.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 209/07.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 209/07.04.2024
Η παρούσα με το συνοδευτικό της διάγραμμα να δημοσιευθεί στην Εφημερίδα της Κυβερνήσεως.
Πάτρα, 20 Μαρτίου 2024
Ο Αντιπεριφερειάρχης
ΣΤΥΛΙΑΝΟΣ ΜΠΛΕΤΣΑΣ
Ι
Αριθμ. 87385
(2)
Τροποποίηση ρυμοτομικού σχεδίου πόλης
Τρίπολης με άρση ρυμοτομικής απαλλοτρίωσης σε γεωτεμάχιο με ΚΑΕΚ 032251007008 στο
Ο.Τ. 209.
Ο ΠΕΡΙΦΕΡΕΙΑΡΧΗΣ ΠΕΛΟΠΟΝΝΗΣΟΥ
Έχοντας υπόψη:
1. Το άρθρο 186 του ν. 3852/2010 «Νέα αρχιτεκτονική
της Αυτοδιοίκησης και της αποκεντρωμένης Διοίκησης Πρόγραμμα Καλλικράτης» (Α’ 87).
2. Το π.δ. 131/2010 «Οργανισμός της Περιφέρειας Πελοποννήσου» (Α’ 224).
3. Το ν.δ. της 17-7-1923 (Α’ 228).
4. Τον ν. 1337/1983 (Α’ 33).
5. Το άρθρο 10 του ν. 3044/2002 (Α’ 197).
6. Τα άρθρα 18 και 19 του διατάγματος της 3-4-1929
«περί ΓΟΚ».
7. Την υπ’ αρ. 1/61 εγκύκλιο καθώς και το τεύχος του
ΥΠΕΧΩΔΕ υπ’ αρ. 55/13-6-88 εγκύκλιος «οδηγίες και προδιαγραφές για τροποποιήσεις και επεκτάσεις σχεδίων
πόλεως».
8. Την υπ’ αρ. 29454/18/2003 εγκύκλιο «Αρμοδιότητες
Πολεοδομικού Σχεδιασμού», όπως και την υπ’ αρ. 18894/
6/2006 εγκύκλιο «Άσκηση αρμοδιοτήτων Πολεοδομικού
Σχεδιασμού».
9. Τις διατάξεις του Κώδικα Βασικής Πολεοδομικής
Νομοθεσίας (Δ’ 580/1999) και ειδικότερα τα άρθρα 152,
154 και 160.
10. Τις διατάξεις του ν. 4067/2012 «Νέος Οικοδομικός
Κανονισμός» (Α’ 79) όπως αυτός τροποποιήθηκε και ισχύει σήμερα σε συνδυασμό με την υπ’ αρ. 10/2012 εγκύκλιο
του ΥΠΕΚΑ.
11. Τις διατάξεις του ν. 4759/2020 (Α’ 245).
12. Το από 16-3-1954 β.δ. «Περί αναθεωρήσεως και
επεκτάσεως του ρυμοτομικού σχεδίου πόλεως Τρίπολης» (Α’ 55).
13. Το από 17-8-1955 β.δ. «Περί τροποποιήσεως του
ρυμοτομικού σχεδίου Τρίπολης» (Α’ 228).
14. Το από 9-11-1955 β.δ. «Περί καθορισμού των όρων
και περιορισμών δομήσεως των οικοπέδων του ρυμοτομικού σχεδίου Τριπόλεως» (Α’ 320).
15. Το από 23-10-1959 β.δ. «Περί τροποποιήσεως του
ρυμοτομικού σχεδίου Τριπόλεως» (Δ’ 11).
16. Το από 19-5-1964 β.δ. «Περί τροποποιήσεως του
από 9-11-1955 β.δ. περί καθορισμού των όρων και περιορισμών δομήσεως των οικοπέδων του ρυμοτομικού
σχεδίου Τριπόλεως (Α’ 320Α’)» (Δ’ 78).
17. Το από 21-11-1978 π.δ. «Περί καθορισμού συντελεστών δομήσεως και όρων δομήσεως εις την εντός του
εγκεκριμένου ρυμοτομικού σχεδίου περιοχήν Τριπόλεως
(Αρκαδίας)» (Δ’ 664).
18. Την υπ’ αρ. 60677/2711/11-9-1986 υπουργική απόφαση «Έγκριση Γενικού Πολεοδομικού Σχεδίου Τρίπολης
και Αγ. Κωνσταντίνου Ν. Αρκαδίας» (Δ’ 1092).
19. Την από 7-4-2022 αίτηση του Κωνσταντόπουλου.
20. Τα συμβόλαια με υπ’ αρ. 12284/18-3-2011 πράξη
δήλωση αποδοχής κληρονομιάς ακινήτου, συμβολαιογράφου Τρίπολης Αρτόπουλου Βασιλείου (τόμος μετ. 774,
αύξων αρ. 3, ημερ. μετ. 22-3-2011) και 14795/28-1-2015
πράξη δωρεάς εν ζωή ιδανικού μεριδίου αστικού ακινήτου κατά πλήρη κυριότητα, συμβολαιογράφου Τρί-
πολης Αρτόπουλου Βασιλείου (τόμος μετ. 176, αύξων
αρ. 41909, ημερ. μετ. 22-7-1958) από τα οποία τεκμηριώνεται ότι ο Κωνσταντόπουλος Παναγιώτης του Γεωργίου
και της Ιωάννας είναι ιδιοκτήτης με ποσοστό 100,00%
ενός οικοπέδου εκτάσεως 362 τ.μ. με ΚΑΕΚ 03 225 10
07 008 στο Ο.Τ. 209 του ρυμοτομικού σχεδίου Τρίπολης.
21. Το υπ’ αρ. 26599/9-9-2022 έγγραφο του Τμήματος
Πολεοδομικών Εφαρμογών της Διεύθυνσης ΤΥ και ΥΔΟΜ
του Δήμου Τρίπολης.
22. Το υπ’ αρ. 26978/14-9-2022 έγγραφο της Διεύθυνσης Οικονομικών Υπηρεσιών του Δήμου Τρίπολης από
το οποίο προκύπτει η οικονομική αδυναμία του Δήμου
για την καταβολή της προσήκουσας αποζημίωσης στον
ιδιοκτήτη για την επανεπιβολή της ρυμοτομικής απαλλοτρίωσης.
23. Την υπ’ αρ. 28/15-9-2022 εισήγηση του τμήματος
Πολεοδομικών Εφαρμογών της Διεύθυνσης Τεχνικών
Υπηρεσιών και Υπηρεσιών Δόμησης του Δήμου Τρίπολης.
24. Την υπ’ αρ. 31/2022 απόφαση ΕΠΖ και 317/2022
απόφαση Δ.Σ. Τρίπολης.
25. Την υπ’ αρ. 25/14-03-2023 εισήγηση του τμήματος
Πολεοδομικών Εφαρμογών της Διεύθυνσης Τεχνικών
Υπηρεσιών και Υπηρεσιών Δόμησης του Δήμου Τρίπολης.
26. Την υπ’ αρ. 4/2023 απόφαση της Επιτροπής Ποιότητας Ζωής του Δήμου Τρίπολης.
27. Την υπ’ αρ. 169/2023 απόφαση Δ.Σ. Τρίπολης.
28. Την υπ’ αρ. 10635/7-4-2023 ανακοίνωση - πρόσκληση του Τμήματος Πολεοδομικών Εφαρμογών της
Διεύθυνσης Τεχνικών Υπηρεσιών και Υπηρεσιών Δόμησης του Δήμου Τρίπολης η οποία δημοσιεύθηκε στις
εφημερίδες «ΠΡΩΙΝΟΣ ΜΟΡΙΑΣ» στις 5 και 6 Μαΐου 2023
και «ΚΑΘΗΜΕΡΙΝΑ ΝΕΑ» στις 9 και 10 Μαΐου 2023 και
αναρτήθηκε στις 27-4-2023 στον πίνακα ανακοινώσεων
του Δήμου Τρίπολης.
29. Το υπ’ αρ. 10725/10-4-2023 έγγραφο του Τμήματος
Πολεοδομικών Εφαρμογών της Διεύθυνσης Τεχνικών
Υπηρεσιών και Υπηρεσιών Δόμησης του Δήμου Τρίπολης και τα αποδεικτικά επίδοσης που το συνοδεύουν.
30. Το υπ’ αρ. 21232/12-7-2023 έγγραφο του Τμήματος
Πολεοδομικών Εφαρμογών της Διεύθυνσης Τεχνικών
Υπηρεσιών και Υπηρεσιών Δόμησης του Δήμου Τρίπολης με το οποίο βεβαιώνεται η μη υποβολή ενστάσεων
από τους εμπλεκόμενους ιδιοκτήτες.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 209/07.04.2024
31. Την υπ’ αρ. 323286/20-9-2023 εισήγηση της Προϊσταμένης Τμήματος Χωρικού Σχεδιασμού.
32. Το υπ’ αρ. 323660/20-9-2023 έγγραφο.
33. Το υπ’ αρ. 96446/3-11-2023 έγγραφο του ΣΥΠΟΘΑ
Α ΠΕ Αρκαδίας με το οποίο μας διαβιβάστηκε η ομόφωνα θετική γνωμοδότηση με αριθμό θέματος 1 εκτός ημε-
ρήσιας διάταξης από το υπ’ αρ. 2/25-9-2023 πρακτικό.
34. Και επειδή:
Α. Ο ιδιοκτήτης του γεωτεμαχίου με ΚΑΕΚ
032251007008 υπέβαλλε, κατ’ εφαρμογή της παρ. 2
του άρθρου 88 του ν. 4759/2020, αίτηση για άρση της
απαλλοτρίωσης που έχει επιβληθεί στο γεωτεμάχιό του
από το ισχύον ρυμοτομικό σχέδιο του Δήμου Τρίπολης, επειδή συντρέχουν για αυτό οι προϋποθέσεις της
παρ. 1 του ίδιου άρθρου. Ο αρμόδιος Δήμος Τρίπολης,
που είναι υπεύθυνος για την εφαρμογή του ισχύοντος
ρυμοτομικού σχεδίου, δεν έχει μεριμνήσει για τη διάνοιξη της προβλεπόμενης από το ρυμοτομικό σχέδιο
δημοτικής οδού έως σήμερα και δεν έχει την οικονομική
δυνατότητα να αποζημιώσει τον ιδιοκτήτη Παναγιώτη
Κωνσταντόπουλο. Μετά από εισήγηση του Τμήματος
Πολεοδομικών Εφαρμογών της Διεύθυνσης ΤΥ και ΥΔΟΜ
του Δήμου Τρίπολης το Δημοτικό Συμβούλιο αποφάσισε
με την υπ’ αρ. 169/2023 απόφασή του την τροποποίηση του ρυμοτομικού σχεδίου με άρση της ρυμοτομικής
απαλλοτρίωσης.
Β. Η Υπηρεσία, αν και κατά αρχήν διαφωνεί με την
απομείωση των προβλεπόμενων κοινοχρήστων χώρων,
είναι υποχρεωμένη κατ’ εφαρμογή του άρθρου 90 του
ν. 4759/2020 να προωθήσει τη διαδικασία τροποποίησης
του ρυμοτομικού σχεδίου ώστε να καταστεί η ιδιοκτησία του αιτούντα οικοδομήσιμη. Η αρχική ιδιοκτησία
είναι υπόχρεη σε εισφορά σε γη σύμφωνα με την παρ. 4
του άρθρου 90, η οποία υπολογίσθηκε σε 18,10 τ.μ. και
αντιστοιχεί στο τμήμα που περιγράφεται από τις κορυφές 1.2.3.4.Τ7.Τ6.1 στο από Μάρτιο 2023 Τοπογραφικό
διάγραμμα κλίμακας 1:200 που συντάχθηκε, ελέγχθηκε
και θεωρήθηκε αρμοδίως από το Δήμο Τρίπολης.
Γ. Κατά της υπ’ αρ. 169/2023 απόφασης Δ.Σ. δεν έχει
υποβληθεί ένσταση από τους εμπλεκόμενους ιδιοκτήτες.
Δ. Η τροποποίηση είναι σημειακή και εντοπισμένη.
Ε. Η παρούσα δεν προκαλεί δαπάνη σε βάρος του προϋπολογισμού της Περιφέρειας Πελοποννήσου, αποφα-
σίζει:
1. Την έγκριση της Τροποποίησης του εγκεκριμένου
ρυμοτομικού σχεδίου Τρίπολης στο Ο.Τ. 209 επί της
οδού Καλλιστούς κατ’ εφαρμογή του άρθρου 90 του
ν. 4759/2020 μετά από άρση ρυμοτομικής απαλλοτρίωσης στο γεωτεμάχιο με ΚΑΕΚ 03 225 10 07 008, μετά
από την από 7-4-2022 αίτηση του ιδιοκτήτη του Παναγιώτη Κωνσταντόπουλου και την υπ’ αρ. 169/2023 από-
φαση του Δ.Σ. Συγκεκριμένα όπως απεικονίζεται στο από
Μάρτιο του 2023 τοπογραφικό διαγράμματα κλίμακας
1:200 το οποίο συντάχθηκε, ελέγχθηκε και θεωρήθηκε
αρμοδίως από τη Διεύθυνση Τεχνικών Υπηρεσιών και
ΥΔΟΜ του Δήμου Τρίπολης, υπογράφεται και συνοδεύει
την παρούσα:
Α. Τμήμα του που περιγράφεται από τις κορυφές Τ1.Τ2.
Τ3.Τ4.Τ5.Τ6.Τ7.Τ8.Τ9.7.8.9.10.Τ10.Τ11.Τ12.11.Τ1 εμβαδού
343,99 τ.μ. μετατρέπεται σε οικοδομήσιμο με συνέπεια
την επέκταση του ΟΤ 209.
Β. Τμήμα του αρχικού γεωτεμαχίου που περιγράφεται από τις κορυφές 1.2.3.4.Τ7.Τ6.1, εμβαδού 18,10 τ.μ.
αποδίδεται στον Δήμο Τρίπολης ως εισφορά σε γη για
τη διαπλάτυνση της οδού Καλλιστούς, κατ’ εφαρμογή
του άρθρου 90 παρ. 4 του ν. 4795/2020, του άρθρου 20
παρ. 2β του ν. 2508/1997 και του άρθρου 8, παρ. 4 του
ν. 1337/1983.
Γ. Η προτεινόμενη χρήση γης - αμιγής κατοικία και οι
όροι δόμησης που θα ισχύουν στο Τ1.Τ2.Τ3.Τ4.Τ5.Τ6.
Τ7.Τ8.Τ9.7.8.9.10.Τ10.Τ11.Τ12.11.Τ1 θα είναι αυτοί που
ισχύουν στο αρχικό ΟΤ 209.
2.1 Η παρούσα απόφαση ισχύει από τη δημοσίευσή
της στην Εφημερίδα της Κυβερνήσεως.
2.2 Η απόφαση αυτή να αναρτηθεί στο διαδίκτυο και
να κοινοποιηθεί στο Δήμο Τρίπολης και στον ιδιοκτήτη
προκειμένου να μεριμνήσουν από κοινού για την καταχώρηση της εισφοράς σε γη στο Κτηματολογικό Γραφείο
Πελοποννήσου.
2.3 Επιτρέπεται η υποβολή προσφυγής στον Γραμματέα της Αποκεντρωμένης Διοίκησης μέχρι συστά-
σεως της αυτοτελούς Υπηρεσίας Εποπτείας Οργ. Τοπικής Αυτοδιοίκησης (Ελεγκτής Νομιμότητας) μόνο
για παράβαση Νόμου, σύμφωνα με τις διατάξεις του
άρθρου 227 του ν. 3852/2010 (Α’ 87) και σε προθεσμία
15 ημερών από τη δημοσίευσή της ή την ανάρτησή
της στο Διαδίκτυο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 209/07.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 209/07.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 209/07.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 209/07.04.2024
Η απόφαση αυτή να δημοσιευθεί στην Εφημερίδα της Κυβερνήσεως.
Τρίπολη, 20 Μαρτίου 2024
Ο Περιφερειάρχης
ΔΗΜΗΤΡΙΟΣ ΠΤΩΧΟΣ

[Source: 20240400209.pdf | Tokens: 17383]